12/07/2017 | Administración LocalMunicipal
Noia
Secretaría
Acordo do Pleno municipal respecto da aprobación da relación postos de traballo do Concello de Noia (RPT)

ANUNCIO Acordo do Pleno municipal respecto aprobación Relación Postos de Traballo do Concello de Noia (RPT). O Pleno Corporativo do Concello de Noia, na sesión plenaria extraordinaria celebrada o quince de maio de 2017, adopta o seguinte ACORDO: “O artigo 76 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, en relación a titulación esixible para o acceso aos distintos grupos de clasificación, establece: “Os corpos e escalas clasifícanse, de acordo coa titulación esixida para o acceso aos mesmos, nos seguintes grupos: Grupo A: Dividido en dous subgrupos, A1 e A2. Para o acceso aos corpos ou escalas deste Grupo esixirase estar en posesión do título universitario de Grao. Naqueles supostos nos que a lei esixa outro título universitario será este o que se teña en conta. A clasificación dos corpos e escalas en cada Subgrupo estará en función do nivel de responsabilidade das funcións para desempeñar e das características das probas de acceso. Grupo B. Para o acceso aos corpos ou escalas do Grupo B esixirase estar en posesión do título de Técnico Superior. Grupo C. Dividido en dous Subgrupos, C1 e C2, segundo a titulación esixida para o ingreso. C1: Título de Bacharel ou Técnico. C2: Título de Graduado en Educación Secundaria Obrigatoria”. Visto igualmente o disposto no artigo 24 da Lei 4/2007, de 20 de abril, de coordinacion de policias locales de Galicia Resultando que revisadas as fichas dos traballadores que seguidamente se relacionan, detéctase un erro na titulación mínima de acceso, segundo se especifica seguidamente: Igualmente, na ficha do posto 2004: Administrativo, consta correctamente como nivel de Complemento de Destino o nivel 22, transcribíndose incorrectamente no anexo V como nivel 24. O artigo 109.2 da Lei 39/2015, de 1 de outubro, do Procedemento Administrativo Común das Administracións Pública, establece “ As Administracións Públicas poderán, asimismo, rectificar en calquer momento, de oficio ou a instancia dos interesados, os errores materiales, de feito ou aritméticos existentes nos seus actos”. Resultando que para que se poida rectificar un erro material é necesario que sexa palmario e evidente, é dicir, que baste cunha mera constatación e que en ningún caso requira xuízo de valor, tal como se pronunciou a xurisprudencia do Tribunal Supremo (SSTS do 30 de maio de 1985, do 27 de maio de 1991 e do 30 de abril de 1998). Este é o caso, onde o erro material da titulación esixible nunha das fichas dos postos(posto 2006) foi detectado por un dos Concelleiros do Pleno na sesión celebrada con data 30/05/2017, o que levou a adoptar o acordo de deixar enriba da mesa o punto e a revisar novamente a documentación para comprobar outros posibles erros de transcripción. En consecuencia, sométese ao Pleno da Corporación a seguinte EMENDA: Rectificar de oficio os errores materiais advertidos no documento da Relación de Postos de Traballo, nos termos que seguidamente se detallan: 1. Na Titulación mínima necesaria que consta na ficha do posto 2006: auxiliar de nóminas, onde dí: Diplomada en relacións laborais, debe dicir: Graduado en ESO.2. Na Titulación mínima necesaria que consta na ficha do posto 7001: oficial de policia, onde dí: titulación media, debe dicir: Bacherelato/Técnico.3. Na Titulación mínima necesaria que consta na ficha do posto 7002: inspector de policia, onde dí: Bacherelato/Técnico., debe dicir: Titulación media.4. Na Titulación mínima necesaria que consta na ficha do posto 6107: ordenanza ensino, onde dí: graduado en ESO, debe dicir: estudios primarios.5. No anexo V o posto 2004: Administrativo, que se transcribiu indebidamente como nivel de destino 24, debe constar con nivel 22, tal como consta na ficha da RPT. En consecuencia, a proposta de acordo ca refundición destas actualizacións e tendo en conta a enmenda considerada polo Pleno da Corporación de data 30/05/2017, queda redactada nos seguintes termos: “PRIMEIRO.–Aprobación da relación de postos de traballo que se incorpora como anexo a presente proposta de acordo, incorporando a mesma a subsanación dos seguintes erros materiais: 1. Na Titulación mínima necesaria que consta na ficha do posto 2006: auxiliar de nóminas, onde dí: Diplomada en relacións laborais, debe dicir: Graduado en ESO.2. Na Titulación mínima necesaria que consta na ficha do posto 7001: oficial de policía, onde dí: titulación media, debe dicir: Bacherelato/Técnico.3. Na Titulación mínima necesaria que consta na ficha do posto 7002: inspector de policía, onde dí: Bacherelato/Técnico., debe dicir: Titulación media.4. Na Titulación mínima necesaria que consta na ficha do posto 6107: ordenanza ensino, onde dí: graduado en ESO, debe dicir: estudios primarios.5. No anexo V o posto 2004: Administrativo, que se transcribiu indebidamente como nivel de destino 24, debe constar con nivel 22, tal como consta na ficha da RPT. SEGUNDO.–Aprobación da implementación da RPT de acordo co seguinte:  Exercicio 2017: A.–Os traballadores obxecto de funcionarización manterán integras as súas retribucións en termos anuais, co fin de garantir os dereitos adquiridos e a súa vez non implicar incrementos retributivos que contraveñan o establecido ao efecto na Lei 36/2014, de 26 de decembro, para o exercicio 2015. Como anexo a presente RPT inclúese as taboas salariais con especificación das retribucións básicas e complementarias resultantes. Subliñar que en ningún caso implica aumentos retributivos. As tablas salariais son as que constan como anexo V na RPT. B.-Inclúese o complemento específico que debe ser aplicado ao persoal obxecto de funcionarización do exercicio 2013 (tres postos de auxiliar) co fin de que a retribución do 2017 sexa a que viñan percibindo como persoal laboral no exercicio en que se funcionarizaron. As tablas salariais son que consta como anexo I na RPT. C.–A totalidade dos postos de auxiliar administrativo que realicen tarefas propias do seu posto de traballo deberán ter asinado o mesmo complemento específico. Así, procede a regularización do complemento específico dos funcionarios auxiliares de secretaría(2 postos) que non foron obxecto de funcionarización, co fin de que baixo o principio de igualdade, coas mesma tarefas se perciban as mesmas retribucións. As tablas salariais son que consta como anexo II na RPT. D.-Regularización do complemento específico do posto que é obxecto de consideración específica no apartado sétimo do presente traballo. Dita modificación non implica incremento retributivo en relacións as retribucións do exercicio 2014. As tablas salariais son que consta como anexo III na RPT. E.–Achegase como anexo IV as taboas salariais de aplicación 2017 que resultan de aplicación ao persoal subrogado de Gestagua SA como consecuencia da incorporación do mesmo ao ámbito de aplicación do convenio de persoal laboral do Concello de Noia, segundo a proposta de acordo que se somete a ditame da comisión informativa na mesma sesión.  Exercicio 2018: Actualización complemento de destino Para aqueles postos dos grupos A1 e A2 onde o nivel de destino resultante da valoración sexa superior ao nivel de destino asignado actualmente, a actualización realizarase no exercicio 2018. Así, o nivel de destino para os postos de secretaria e intervención sería no exercicio 2018 o nivel 30 e para o posto de tesourería o 28.  Exercicios 2018, 2019, 2020 e 2021 – Actualización do complemento específico: O marco temporal en que se realizará a actualización do complemento específico para acadar o resultante da valoración serán os exercicios 2018, 2019, 2020 e 2021. – No exercicio 2021, abrirase a mesa de negociación, co fin de avaliar as diferencias que persistan despois dos axustes anteriores e medidas a adoptar. TERCEIRO.–Unha vez aprobada definitivamente a modificación, publicarase integramente no Boletín oficial da provincia, e remitirase unha copia da mesma á Administración do Estado e ao órgano competente da Comunidade autónoma.” Noia, 06 de Xullo de 2017. O Alcalde Asdo.: José Santiago Freire Abeijón